Source: https://www.monitoruldegalati.ro/sport/baschetbalistii-de-la-csm-galati-primesc-vizita-celor-de-la-csm-focsani-2007.html
Timestamp: 2020-03-28 23:59:48+00:00

Document:
Baschetbaliştii de la CSM Galaţi primesc vizita celor de la CSM Focşani 2007 - Monitorul de Galati - Ziar print si online
Baschetbaliştii de la CSM Galaţi primesc vizita celor de la CSM Focşani 2007 Recomandat
Joi, 09 Ianuarie 2020 12:59
Formaţia antrenată de Eugen Ilie, Tudose Teodoraşcu şi Bogdan Bălănică a intrat prima în focuri şi a obţinut prima victorie gălăţeană din 2020, 76-64 sâmbăta trecută pe teren propriu cu ABC Athletic Constanţa. Un meci special în care nu au evoluat cei trei jucători de peste Ocean: Armstrong, Porter Bunton şi Martin. „S-a văzut deja că echipa creşte. Problema este că nu putem să zicem că cei trei jucători americani nu ne lipsesc. Avem nevoie de ei, iar victoria cu Constanţa este foarte mare din două puncte de vedere: am reuşit să jucăm fără trei jucători din rotaţia noastră de bază. Şi cel mai important lucru, este primul joc când am avut suporterii de la începutul meciului, nu venind pe parcurs. Practic ne-am dorit foarte mult să poată vedea o echipă care se bate, în ciuda absenţelor, asta am făcut în meciul cu Constanţa, sperăm să ne întregim cât mai repede lotul”, a declarat la finalul partidei antrenorul principal Eugen Ilie.
CSM Galaţi va juca sâmbătă 11 decembrie, de la ora 18.00, pentru a doua oară consecutiv în faţa propriilor suporteri, de data aceasta în sala Polivalentă Dunărea vor fi vizitaţi de cei de la CSM Focşani 2007. „Fiecare meci este decisiv pentru noi, pentru moralul nostru, nu pentru obiectiv. Noi suntem calificaţi în faza următoare, cu siguranţă nu contează cum începem sau unde începem faza următoare având în vedere că pot veni echipe ca Steaua, Piteşti sau Craiova. Nu contează unde vom începe următoarea fază a campionatului, nu are relevanţă, noi trebuie să creştem la fiecare joc”, a concluzionat „coach” Eugen Ilie. CSM Galaţi ocupă locul 2 în clasament, va mai juca pe 18 ianuarie în deplasare la CSM Mediaş, dar şi-a asigurat calificarea pentru Grupa Galbenă 7-12. Cei trei jucători americani nu ajunseseră joi în România şi sunt şanse foarte mici să fie în lot sâmbătă.
« CSU Belor începe returul în fieful campioanei Volei Alba Blaj
CSU Belor a pierdut la Blaj, CSM Arcada, victorie amicală în Bulgaria »

References: CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM